rejauldu/bengali-wikipedia huggingface dataset:
ওস্তাদ ফজলুল হক (২২ ফেব্রুয়ারি ১৯৩২- ২৫ মে ১৯৯৩) ছিলেন একজন প্রখ্যাত বাঙালি শাস্ত্রীয় সঙ্গীত গুরু এবং নজরুল সঙ্গীত শিল্পী। সঙ্গীতে অসামান্য অবদানের জন্য বাংলাদেশ সরকার ১৯৯৩ সালে তাকে একুশে পদকে ভূষিত করেন।  প্রারম্ভিক জীবন ১৯৩২ সালের ২২ ফেব্রুয়ারি জামালপুর জেলার দেওয়ানগঞ্জ থানার ব্রহ্মপুত্র নদের তীরে অবস্থিত চর ভবসুর সরকার পাড়া গ্রামে জন্মগ্রহণ করেন। তার পিতার নাম ফসিউদ্দিন আহমেদ যিনি পেশায় ছিলেন আইনজীবী, মাতার নাম আবেদা খাতুন। ফজলুল হক জামালপুর সিংহজানী উচ্চ বিদ্যালয় হতে ম্যাট্রিক পাশ করেন।  শাস্ত্রীয় সঙ্গীত শিক্ষা   সঙ্গীতে  হাতেখড়ি স্থানীয় শিক্ষক ও সঙ্গীতজ্ঞ প্রাণেশ চন্দ্র মজুমদারের হাতে। এরপর জামালপুরের প্রবীণ শিল্পী ধীরু সেন এবং ময়মনসিংহের প্রখ্যাত ওস্তাদ বিজয়কৃষ্ণ ভট্টাচার্যের নিকট উচ্চাঙ্গসঙ্গীতে তালিম নেন। এরপর ভারতের বিহারে দীর্ঘদিন ধরে তালিম নেন ওস্তাদ নিহার হোসেন খান ও ওস্তাদ নূর মোহাম্মদ খানের নিকট। এছাড়াও কলকাতায় ওস্তাদ বড়ে গোলাম আলী, ওস্তাদ গুল মুহম্মদ সহ শাস্ত্রীয় সঙ্গীতের বহু মহারথীর কাছে থেকে নিরন্তর সঙ্গীত সাধনা করেছেন।   সঙ্গীত জীবন   ফজলুল হক বুলবুল ললিতকলা একাডেমিতে ৩০ বছরেরও বেশি সময় ধরে সঙ্গীত শিক্ষা দিয়েছেন। তার হাতে তৈরি হয়েছে দেশের অনেক প্রথিতযশা শিল্পী। ‘ওস্তাদ ফজলুল হক সঙ্গীত একাডেমি’ গঠনের মধ্য দিয়ে তিনি সঙ্গীতকে সকলের মাঝে পৌঁছানোর চেষ্টা করেছিলেন। তাছাড়া ১৯৬২ সালে বাংলাদেশ বেতারের নিয়মিত শিল্পী হিসেবে যোগদেন তিনি। আমজাদ হোসেনের ‘ধারাপাত, পিচ ঢালা পথ’ সহ বেশ কিছু চলচ্চিত্রে কণ্ঠ দিয়েছেন।  তার কাছে তালিম নিয়েছেন এমন শিল্পীদের মধ্যে অগ্রগণ্য;  আব্দুল জব্বার   নীলুফার ইয়াসমিন   ফৌজিয়া ইয়াসমিন  শাহনাজ রহমতুল্লাহ  সাবিনা ইয়াসমিন  আঞ্জুমান আরা বেগম  জিনাত রেহানা  মুজিব পরদেশী  শাহীন সামাদ  ফেরদৌস ওয়াহিদ  শবনম মুশতারী  লোকসঙ্গীত শিল্পী আরিফ দেওয়ান   শামা রহমান (রবীন্দ্র সঙ্গীত শিল্পী)     শাহনাজ বুলবুল (প্রবাসী লোকশিল্পী)   চঞ্চল মণ্ডল (অস্ট্রেলীয় বাংলাদেশি শিল্পী)  টিটু আলী  এছাড়াও ওস্তাদ ফজলুল হকের সংস্পর্শে এসেছেন ফকির আলমগীর সহ অসংখ্য শিল্পী।   মৃত্যু  thumb|ওস্তাদ ফজলুল হকের কবর ১৯৯৩ সালের ২৫ মে জামালপুরের দেওয়ানগঞ্জে মৃত্যুবরণ করেন এই শাস্ত্রীয় সঙ্গীত গুরু।   সম্মাননা  তিনি বহুবিধ সম্মাননায় ভূষিত হয়েছিলেন যদিও তিনি ব্যক্তিগত জীবনে সম্পূর্ণ প্রচার বিমুখ ছিলেন। তার উল্লেখযোগ্য সম্মাননা সমূহ,  একুশে পদক সঙ্গীতে ১৯৯৩ সালে তাকে উৎসর্গ করে গঠিত হয় ওস্তাদ ফজলুল হক শিল্পীগোষ্ঠী।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:জামালপুর জিলা স্কুলের প্রাক্তন শিক্ষার্থী
পালি (রায়গড়) () ভারতের মহারাষ্ট্র রাজ্যের রায়গড় জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৭ মিটার (৬৭৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পালি (রায়গড়) শহরের জনসংখ্যা হল ৮১৬৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে পালি (রায়গড়) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
স্বপ্না বর্মণ (জন্ম ২৯ অক্টোবর ১৯৯৬) একজন ভারতীয় অ্যাথলেট। তিনি হেপটাথেলন ইভেন্টে অংশগ্রহণ করেন। ২০১৭ সালে, এশীয় অ্যাথলেটিক্স চ্যাম্পিয়নশিপে, হেপটাথেলন ইভেন্টে তিনি প্রথম স্থান লাভ করেন। ২০১৮ সালে, জাকার্তা, এশিয়ান গেমসে হেপটাথেলন ইভেন্টে স্বর্ণ পদক জিতেছেন।   প্রাথমিক জীবন   ১৯৯৬ সালে, পশ্চিমবঙ্গের জলপাইগুড়িতে রাজবংশী পরিবারে স্বপ্না জন্মগ্রহণ করেন। তার মা বাসনা বর্মণ একটি চা এস্টেটে কাজ করেন এবং তার পিতা, পঞ্চানন বর্মণ, একজন রিক্সা চালক ছিলেন এবং ২০১৩ সালে পক্ষাঘাতে পড়ার পর তিনি বিছানায়। ছোটোবেলা থেকেই অনটনের সংসারে বড় হতে হয়েছে। সঠিক এবং পরিমান মতন খাদ্য তিনি পাননি।   তার প্রতিটি পায়ে ছয়টি আঙ্গুল আছে  এবং তার অস্বাভাবিক পায়ের জন্য তার পায়ে ব্যথা হত কারণ তিনি অতিরিক্ত চওড়া জুতো কেনার ক্ষমতা তার ছিল না।  স্বপ্না তার পুরস্কারের অর্থ দিয়ে পারিবারিক খরচা চালাতেন এবং তার পরিবারকে নিয়ে একটি কংক্রিট দেয়াল ছাড়া বাড়ীতে বাস করেন।  ২০১২ সালে তিনি অ্যাথলেটিকসে সাফল্যের স্বীকৃতি স্বরূপ ১৫০,০০০ টাকা বৃত্তি পান।    ক্যারিয়ার  ২০১৪ এশিয়ান গেমসে পাঁচ নম্বরে শেষ করেছিলেন। ২০১৭ সালে, এশিয়ান অ্যাথলেটিক্স চ্যাম্পিয়নশিপের চূড়ান্ত মহিলাদের হেপটলথন ইভেন্টের ৮০০ মিটারে, তিনি পড়ে যান এবং অচেতন হয়ে পড়েন, তার অসীম  চেষ্টার ফল সরূপ তিনিই স্বর্ণ পদক লাভ করেন। পরে, সে বছরে, তিনি ভুবনেশ্বরে এশিয়ান ট্র্যাক এন্ড ফিল্ড মিটে স্বর্ণ পদক জিতে নেন এবং রাজ্য মিটে হাইজাম্পের রেকর্ড তারই ঝুলিতে। ২০১৮, জাকার্তা এশিয়ান গেমসে, মহিলাদের হেপটলথন ইভেন্টে স্বর্ণ পদক জিতে যেন তিনি তার স্বপ্নের অনেকটা পূরণ করতে পারলেন।  তিনি বর্তমানে কলকাতার স্পোর্টস অথরিটি অফ ইন্ডিয়া ক্যাম্পাসে প্রশিক্ষণ করেন।   সাফল্য  এশিয়ান অ্যাথলেটিক্স চ্যাম্পিয়নশিপস +বছরস্থানইভেন্টপয়েন্টসফল২০১৭ কলিঙ্গ স্টেডিয়াম, ভুবনেশ্বর হেপটাথেলন ৫৯৪২ স্বর্ণ পদক ফেডারেশন কাপ +বছরস্থানইভেন্টপয়েন্টসফল২০১৭জেএলএন স্টেডিয়াম, নিউ দিল্লিহেপটাথেলন৫৮৯৭স্বর্ণ পদক এশিয়ান গেমস +বছরস্থানইভেন্টপয়েন্টসফল২০১৪ইনচেওন এশিয়াড ম্যান স্টেডিয়ামহেপটাথেলন৫১৭৮পঞ্চম২০১৮গিলোরা বং কর্ণো স্টেডিয়ামহেপটাথেলন৬০২৬স্বর্ণ পদক  তথ্য উৎস  বহিঃসংযোগ https://www.iaaf.org/athletes/india/swapna-barman-287791  বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের নারী ক্রীড়াবিদ বিষয়শ্রেণী:ভারতীয় নারী মল্লক্রীড়াবিদ বিষয়শ্রেণী:নারী ক্রীড়াবিদ বিষয়শ্রেণী:রাজবংশী ব্যক্তি বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অর্জুন পুরস্কার প্রাপক বিষয়শ্রেণী:পশ্চিমবঙ্গের মল্লক্রীড়াবিদ বিষয়শ্রেণী:জলপাইগুড়ির ব্যক্তি
thumb|হযরত শাহজালালের দরগাহ দরজা সরেকওম খানদান () সিলেট অঞ্চল এর বিখ্যাত পরিবার যারা শাহজালালের দরগাহের মোতায়াল্লি ও খাদিম। এই "সরেকওম" পদবি শুধু তাদের ব্যবহার করা হ​য়।  ইতিহাস   ১৩০৩ খ্রী: সালে, সিলেটের ইসলামী বিজয়ের পরে, হাজী ইউসুফ সিলেটের চৌকিদিঘীতে অবস্থান করলেন শাহ জালালের সঙ্গে। জালালের নির্দেশে ইউসুফ একজন স্থানীয় মুসলিম নারীকে বিয়ে করে। তার ওফাতের আগে, শাহ জালাল নিযুক্ত করলেন যে ইউসুফ তার ওকফের মোতায়াল্লি হ​য়। ইউসুফকে পদবি দেওয়া হলো "সরেকওম" (লোকের মাথা) এবং তার বংশধরগণ এখনো ব্যবহার করতে আছেন। একজন ঘনিষ্ঠ সহচর, ইউসুফের ওফাতের সম​য় সেও জালালের সমাধির পাশে কবর দেওয়া হলো দক্ষিণ-পূর্বে।  ১৬৬০ খ্রী: দশকে, সিলেটের মুঘল ফৌজদার, ইসফান্দিয়ার খান বেগ সরকারীভাবে স্বীকার করলেন যে শায়খ সরেকওম পীর বক্স হলো দরগাহের হক খাদিম। ইসফান্দিয়ার একটি অসম্পূর্ণ মসজিদ নির্মাণ করলেন দরগাহের পাশে যা এখনো দেখা যায় গেইটের গাছ জঙ্গলের পিছে।  শাহ জালালের পাশে দরগাহের ভূতপূর্ব মোতওয়াল্লী আবু তুরাবের কবর। এখান থেকে পশ্চিমের প্রবেশ পথে বাহির হতে আরেকটি বেষ্টনীর পাশে দরগাহের আরো দুই জন মোতওয়াল্লী আবু নাসির ও আবু নসর পাশাপাশি অন্তিম শয্যায় শায়িত আছেন।  ১৬ সেপ্টেম্বর ১৯৩৬ খ্রী: সালে, কয়েকজন বাঙ্গালী মুসলমান সাহিত্যিকরা একসাথে বৈঠক করলেন সরেকওম বাড়ীতে। এখানেই শুরু হলো "সিলেট কেন্দ্রীয় মুসলিম সাহিত্য সংসদ" (যা পরে হবে কেন্দ্রীয় মুসলিম সাহিত্য সংসদ), বাংলার প্রাচীনতম এক সাহিত্য সংসদ। মুহাম্মদ নুরুল হক, সৈয়দ মুজতবা আলী, দেওয়ান মোহাম্মদ আজরফ, দিলওয়ার খান এবং চৌধুরী গোলাম আকবর সহ এই প্রতিষ্ঠানের সাবেক সভাপতিদের মধ্যে সিলেট অঞ্চলের অনেক লেখক, সমালোচক এবং কবি রয়েছেন। যার প্রথম সম্পাদক ছিলো সরেকওম আবু জাফর আব্দুল্লাহ, একজন বিখ্যাত লেখক ও দরগাহ মোতায়াল্লি, আব্দুল্লাহের ওকফে এই প্রতিষ্টান বসে থাকতো অনেক বছর। এই যুগে আব্দুল্লাহ অনেক গ্রন্থসমূহ লিখলেন "আল-ইসলাহ" পত্রিকার জন্য। আব্দুল্লাহর সবচেয়ে খ্যাতনামা ছিলো "সপ্তক"। পাকিস্তান আন্দোলন এর সম​য় আব্দুল্লাহ ছিলেন গুরুত্বপূর্ণ এক কর্মী। ঐতিহাসিক লেখক নাসির উদ্দিন আহমদ চৌধুরীর খালাতো ভাই ছিলেন। ১৯৭১ খ্রী সালে, আব্দুল্লাহ একটি ঘ​ড়িসহ মিনার স্থাপন করলেন  দরগাহে যার কাজ শেষ হলো বাংলাদেশের স্বাধীনতার কয়েক দিন পরে। মৌলভী সরেকওম উবায়দুল্লাহ একজন খ্যাতনামা কবি ছিলেন যিনি "রাখালিয়া বাঁশী" নামক কবিতা  লিখলেন। ১৯৪২ খ্রী: সালে তিনি সাহিত্যিক সংসদে সদস্য হন। তিনি কাজী নজরুল ইসলামকে দাওয়াত দিলেন যখন সে সিলেট অঞ্চল ঘুরতে এলো।  আরও দেখুন  সিলেটের ইতিহাস  তথ্যসূত্র  বিষয়শ্রেণী:পরিবার বিষয়শ্রেণী:সিলেট জেলার ব্যক্তি বিষয়শ্রেণী:ধর্মীয় নেতা বিষয়শ্রেণী:বাংলাদেশী সুফি সাধক বিষয়শ্রেণী:বাংলাদেশী পরিবার বিষয়শ্রেণী:মুসলিম পরিবার বিষয়শ্রেণী:সিলেটের ব্যক্তি বিষয়শ্রেণী:আরব বংশোদ্ভূত বাংলাদেশী ব্যক্তি
কাজী আবদুল ফাত্তাহ একজন বাংলাদেশি বিজ্ঞানী ও অধ্যাপক। তিনি বাংলাদেশ বিজ্ঞান একাডেমির দায়িত্বাধীন সভাপতি। ১৯৯১ সাল থেকে তিনি বিজ্ঞান একাডেমি নির্বাচিত ফেলো এবং ২০০৬ সালে উদ্ভিদবিদ্যায় শিক্ষকতা ও গবেষণায় বিশেষ অবদানের জন্য বাংলা একাডেমি তাকে সম্মানসূচক ফেলোশিপ প্রদান করে।  তিনি উদ্ভিদবৃক্ষবিজ্ঞান, উদ্ভিদ প্রাণরসায়ন এবং ফলন বৃদ্ধিতে উদ্ভিদের শারীরবৃত্তীয় ও জৈব রাসায়নিক উদ্ভিদবৃদ্ধি নিয়ন্ত্রণকারী পদার্থগুলো কীভাবে কাজ করে সে বিশষে গবেষণার জন্য পরিচিত।   প্রারম্ভিক জীবন  কাজী আবদুল ফাত্তাহ ১৯৫২ সালে উদ্ভিদবিদ্যার প্রিলিমিনারি পরীক্ষায় প্রথম শ্রেণীতে প্রথম এবং ১৯৫৩ সালে প্রথম শ্রেণীতে প্রথম হয়ে স্নাতকোত্তর লাভ করেন। ১৯৬০ সালে যুক্তরাজ্যের ব্রিস্টল বিশ্ববিদ্যালয় থেকে উদ্ভিদবিদ্যা, প্রাণিবিদ্যা ও অনুজীববিজ্ঞান বিশেষ সম্মাননা লাভ করেন। ১৯৬১ সালে তৎকালীন সমগ্র পাকিস্তান (পূর্ব ও পশ্চিম পাকিস্তান) কর্তৃক বিশ্ববিদ্যালয় ও কলেজের জীববিজ্ঞান শিক্ষকদের জন্য আয়োজিত সামার সায়েন্স কোর্সে অংশগ্রহণ করে প্রথম স্থান অধিকার করেন। ১৯৬৯ সালে ব্রিটিশ কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  আবদুল ফাত্তাহ ১৯৫৪ সালের ১৩ মার্চ থেকে ২৬ জুলাই পর্যন্ত সুনামগঞ্জ সরকারি কলেজে জীববিজ্ঞানের শিক্ষক ছিলেন। একই বছরের ২৭ জুলাই থেকে ১৯৫৭ সালের ২৬ সেপ্টেম্বর পর্যন্ত ঢাকা কলেজে উদ্ভিদবিদ্যার শিক্ষক হিসেবে কর্মরত ছিলেন। এরপর উচ্চতর শিক্ষাগ্রহণ শেষে ১৯৬০ সালের আগস্টে ইডেন মহিলা কলেজে উদ্ভিদবিদ্যার শিক্ষক হিসেবে যোগ দেন এবং ১৯৬২ সালের ৩১ জানুয়ারি পর্যন্ত এ কলেজে শিক্ষকতা করেন।  ১৯৬২ সালের ১ ফেব্রুয়ারি থেকে ২২ নভেম্বর পর্যন্ত মুরারিচাঁদ কলেজে উদ্ভিদ বিজ্ঞানের অধ্যাপক হিসেবে কাজ করে একই বছরের ২৩ নভেম্বর ঢাকা বিশ্ববিদ্যালয়ের উদ্ভিদবিজ্ঞান বিভাগের জ্যেষ্ঠ লেকচারার হিসেবে যোগদান করেন। তিনি ১৯৭০ সালে পদন্নোতি পেয়ে ‘রিডার’ এবং ১৯৭৯ সালে অধ্যাপক হন। ১৯৭৮ সালের সেপ্টেম্বর থেকে ১৯৮১ সালের সেপ্টেম্বর পর্যন্ত একই বিভাগের চেয়ারম্যান ছিলেন।  আবদুল ফাত্তাহ ১৯৮১ সালের সেপ্টেম্বর থেকে ১৯৮৫ সালের ৩০ সেপ্টেম্বর পর্যন্ত নাইজেরিয়ার মাইদুগুড়ি বিশ্ববিদ্যালয়ের কৃষি অনুষদের অধীন শস্য বিজ্ঞান বিভাগের প্রধান অধ্যাপক হিসেবে দায়িত্ব পালন করেন। ১৯৮৫ সালের অক্টোবরে পুনরায় ঢাকা বিশ্ববিদ্যালয়ের উদ্ভিদবিজ্ঞানের অধ্যাপক হিসেবে যোগদান করেন। বর্তমানে একই বিভাগের অনারারি অধ্যাক হিসেবে কর্মরত রয়েছেন। এছাড়া ১৯৮৬ সাল থেকে ১২ বছর পর্যন্ত জাহাঙ্গীরনগর বিশ্ববিদ্যালয়ের ভিজিটিং অধ্যাপক ছিলেন।  তিনি ১৯৯৩ থেকে ১৯৯৫ সাল পর্যন্ত বাংলাদেশ বিজ্ঞান একাডেমির কাউন্সিল সদস্য এবং ১৯৭৮ থেকে ১৯৯৯ সাল পর্যন্ত ঢাকা বিশ্ববিদ্যালয়ের একাডেমিক কাউন্সিল এবং উচ্চতর শিক্ষা বোর্ডের সদস্য ছিলেন। ১৯৬২ সালে প্রথম লেখক হিসেবে তিনি ‘সরল জীববিজ্ঞান’ নামে একটি গ্রন্থ রচনা করেন যা তৎকালীন পূর্ব পাকিস্তান পাঠ্যপুস্তক বোর্ড কর্তৃক প্রকাশিত হয়।   সম্মাননা   ঢাকা বিশ্ববিদ্যালয় স্বর্ণপদক (১৯৫৪)  ‘সরল জীববিজ্ঞান’ গ্রন্থের জন্য ইউনেস্কো পুরস্কার (১৯৬২)  বাংলাদেশ বিজ্ঞান একাডেমি ফেলো (১৯৯১)  বাংলাদেশ উদ্ভিদবিজ্ঞান সমিতি স্বর্ণপদক ও ফেলোশীপ (২০০৫)  রোটারী ইন্টারন্যাশনাল কর্তৃক পল হ্যারিস ফেলোশীপ  বাংলা একাডেমি ফেলো (২০০৬)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিজ্ঞানী বিষয়শ্রেণী:বাংলাদেশ বিজ্ঞান একাডেমির সভাপতি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো
বাঁকুড়া হল ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা।  বাঁকুড়া নামটির মাধ্যমে নিম্নলিখিত ভৌগোলিক স্থানগুলিও বোঝায়: বাঁকুড়া জেলা, পশ্চিমবঙ্গের জেলা বাঁকুড়া সদর মহকুমা, বাঁকুড়া জেলার একটি মহকুমা বাঁকুড়া ১ সমষ্টি উন্নয়ন ব্লক, বাঁকুড়া সদর মহকুমার একটি সমষ্টি উন্নয়ন ব্লক বাঁকুড়া ২ সমষ্টি উন্নয়ন ব্লক, বাঁকুড়া সদর মহকুমার একটি সমষ্টি উন্নয়ন ব্লক বাঁকুড়া লোকসভা কেন্দ্র, ভারতের একটি লোকসভা কেন্দ্র বাঁকুড়া বিধানসভা কেন্দ্র, পশ্চিমবঙ্গের একটি বিধানসভা কেন্দ্র
উমরকোটে () ভারতের ওড়িশা রাজ্যের নবরঙ্গপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে উমরকোটে শহরের জনসংখ্যা হল ২৪,৮৫৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে উমরকোটে এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
হোয়াটজিন (/hoʊˈætsɪn/hoh-AT-sin) বা hoactzin (/hoʊˈæktsɪn/hoh-AKT-sin) (Opisthocomus hoazin) হলো একটি প্রজাতির গ্রীষ্মমন্ডলীয় পাখি যা দক্ষিণ আমেরিকার আমাজন এবং অরিনোকো অববাহিকাগুলির জলাভূমিতে পাওয়া যায়। এটি Opisthocomus গণের একমাত্র বিদ্যমান প্রজাতি যা Opisthocomiformes-এর ক্রম অনুসারে Opisthocomidae পরিবারের একমাত্র বিদ্যমান প্রজাতি।[6] বিশেষজ্ঞদের দ্বারা তীব্র বিতর্কের বিষয় হওয়া সত্ত্বেও, এই পরিবারের শ্রেণিবিন্যাস অবস্থান এখনও স্পষ্ট নয়।  হোয়াটজিনের ছানাদের দুটি ডানার অঙ্কে আদিম নখর থাকার জন্য উল্লেখযোগ্য; প্রজাতিটি গাঁজন এবং উদ্ভিদ পদার্থের কার্যকর ভাঙ্গন করতে সক্ষম। এটির একটি পরিপাকতন্ত্রের অধিকারী হওয়ার ক্ষেত্রেও অনন্য। এটি একটি বৈশিষ্ট্য যা সাধারণত তৃণভোজী অগুলেট-রুমিন্যান্ট স্তন্যপায়ী প্রাণী এবং কিছু প্রাইমেট থেকে পরিচিত। এই পাখিটি গায়ানার জাতীয় পাখিও, যেখানে এই পাখির স্থানীয় নাম Canje feasant। তথ্য সূত্র    বিষয়শ্রেণী:পাখি পরিবার বিষয়শ্রেণী:কোলুবিফর্মিস বিষয়শ্রেণী:কুকুলিফর্মিস বিষয়শ্রেণী:আমাজন বেসিনের পাখি বিষয়শ্রেণী:মারাজো দ্বীপের পাখি বিষয়শ্রেণী:ব্রাজিলের পাখি বিষয়শ্রেণী:ভেনিজুয়েলার পাখি বিষয়শ্রেণী:কলম্বিয়ার পাখি বিষয়শ্রেণী:ইকুয়েডরের পাখি বিষয়শ্রেণী:পেরুর পাখি বিষয়শ্রেণী:বলিভিয়ার পাখি বিষয়শ্রেণী:গায়ানার পাখি বিষয়শ্রেণী:ফরাসি গায়ানার পাখি বিষয়শ্রেণী:সুরিনামের পাখি বিষয়শ্রেণী:দক্ষিণ আমেরিকার পাখি বিষয়শ্রেণী:তৃণভোজী প্রাণী বিষয়শ্রেণী:তৃণভোজী বিষয়শ্রেণী:তৃণভোজী মেরুদণ্ডী
পাগলা দেওয়ান বধ্যভূমি জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে।   ইতিহাস ১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানি সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে।  স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে।  স্মৃতিসৌধ পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।  অবস্থান জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত।  তথ্যসূত্র  বিষয়শ্রেণী:জয়পুরহাট জেলার দর্শনীয় স্থান
মার্ক্সবাদী মঞ্চ (মার্ক্সবাদী প্ল্যাটফর্ম) ভারতের আসামের একটি রাজনৈতিক দল, যেটি ভারতের কমিউনিস্ট পার্টি (মার্ক্সবাদী) এর একটি স্থানীয় বিভক্ত দল হিসেবে আবির্ভূত হয়েছে। রাতাবাড়ি বিধানসভা কেন্দ্রে দলের কিছু ঘাঁটি রয়েছে, যেখানে এটি অসম গণ পরিষদের সাথে নির্বাচনী সহযোগিতায় প্রবেশ করেছে। দলটি দুটি উপদলে বিভক্ত ছিল, কিন্তু রাতাবাড়ীতে ২০০৩ সালের উপনির্বাচনের আগে পুনরায় একত্রিত হয়। পুনর্মিলনের পর দলের সভাপতি হন আবদুল খালিক বাঙ্গাল এবং সাধারণ সম্পাদক হন চিন্ময় চৌধুরী।  মার্ক্সবাদী মঞ্চ ২০০২ সালে কনফেডারেশন অফ ইন্ডিয়ান কমিউনিস্ট এবং ডেমোক্রেটিক সোশ্যালিস্ট প্রতিষ্ঠায় অংশ নিয়েছিল।   তথ্যসূত্র   বিষয়শ্রেণী:ভারতের সাম্যবাদী দল বিষয়শ্রেণী:আসামের রাজনৈতিক দল
শাহীন () পাকিস্তানি ইসলামি ঐতিহাসিক ও ঔপন্যাসিক নাসিম হিজাজির উর্দুতে  লেখা ঐতিহাসিক উপন্যাস। এতে গ্রানাডার মুসলমানদের পরিস্থিতি (১৪৯২ সালে স্পেন থেকে বিতাড়িত হওয়ার কথা) বিশদভাবে ছিল। উপন্যাসটিতে গ্রানাডার মুসলিম শক্তির ধ্বংসের কারণগুলিও খুব সুন্দরভাবে চিত্রিত করা হয়েছে।  তথ্যসূত্র     বহিঃসংযোগ   Shaheen and other novels by Naseem Hijazi available online  Shaheen (English Translation) on Wattpad  Shaheen (English Translation) on Scribd   বিষয়শ্রেণী:উর্দু ভাষার উপন্যাস বিষয়শ্রেণী:উর্দু ভাষার সাহিত্য বিষয়শ্রেণী:পাকিস্তানি উপন্যাস বিষয়শ্রেণী:ঐতিহাসিক উপন্যাস বিষয়শ্রেণী:ইসলাম সম্পর্কে ইতিহাস বই
চেচেন ভাষা (, ) হল একটি উত্তর-পূর্ব ককেশীয় ভাষা, যা প্রায় ২ মিলিয়ন মানুষের মুখের ভাষা। বেশিরভাগ চেচেন প্রজাতন্ত্র এবং আংশিকভাবে সমগ্র রাশিয়া, ইউরোপ, জর্ডান, মধ্য এশিয়া (প্রধানত কাজাখস্তান এবং কিরগিজস্তান) ও জর্জিয়া জুড়ে চেচেন জাতির লোকেরা এই ভাষায় কথা বলে।   তথ্যসূত্র   বিষয়শ্রেণী:সিরিলীয় লিপি বিষয়শ্রেণী:সিরিলীয় বর্ণমালা বিষয়শ্রেণী:রাশিয়ার ভাষা বিষয়শ্রেণী:সংযোগাত্মক ভাষা
ওয়ার্ড নং ৭ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৭ নং ওয়ার্ড ছিল। ওয়ার্ড নং ৭ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন তোফাজ্জল হোসেন।   বিবরণ  ওয়ার্ড নং ৭ ঢাকা মহানগরের মিরপুর সেকশন- ২, মিরপুর সেকশন- ৬, ব্লক- এ ও বি, রূপনগর, সরকারী হাউজিং এষ্টেট এলাকা নিয়ে গঠিত। এর আয়তন ১.৭৮ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ মোবাশ্বের চৌধুরী    ২০২০ তোফাজ্জল হোসেন    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
কুষ্টিয়া পুলিশ লাইনস বধ্যভূমি কুষ্টিয়া শহরে অবস্থিত একটি বধ্যভূমি। বাংলাদেশের স্বাধীনতা যুদ্ধের সময় কুষ্টিয়া পুলিশ লাইনস বৃহত্তর কুষ্টিয়া জেলার মধ্যে পাকিস্তানি সেনাবাহিনীর একটি অন্যতম ঘাঁটি ছিল।   অবস্থান  বধ্যভূমিটি কুষ্টিয়া শহরের মজমপুর এলাকায় কুষ্টিয়া পুলিশ লাইসনে অবস্থিত।   ইতিহাস  ১৯৭১ সালের ২৬ মার্চে যশোরথেকে মেজর শোয়েব-এর নেতৃত্বে ২৭ বালচু রেজিমেন্ট-এর প্রায় দুইশ পাকিস্তানি সৈন্য এসে কুষ্টিয়া জিলা স্কুল, কুষ্টিয়া পুলিশ লাইনস ও আড়য়াপড়ায় ওয়ারলের্স কার্যালয়ে ঘাটি স্থাপন করে।  পাক-সেনারা বিহারী ও রাজাকারদের সহায়তায় সন্দেহভাজন বাঙালিদের কুষ্টিয়া পুলিশ লাইনসে ধরে নিয়ে আসতো। ধরে এনে তাদের উপর অকথ্য নির্যাতন চালাত। পা ঝুলিয়ে প্রহার করা হতো, হাত-পায়ের আঙুলে আলপিন ঢুকিয়ে দেওয়া হতো। যাঁদের হত্যা করার সিদ্ধান্ত নেওয়া হতো, তাদেরকে রাজাকার ও বিহারীদের কাছে হস্তান্তর করত। এসব মানুষকে নিয়ে যাওয়া হতো পার্শ্ববর্তী রেললাইনের নির্জন স্থানে। তারপর তারা গুলি চালিয়ে, জবাই করে হত্যা করতো।   তথ্যসূত্র   বিষয়শ্রেণী:কুষ্টিয়ার ইতিহাস বিষয়শ্রেণী:কুষ্টিয়া জেলার বধ্যভূমি বিষয়শ্রেণী:বাংলাদেশের বধ্যভূমি বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
থাম্ব|শিক্ষার্থীদের বিদায় অনুষ্ঠান, ২০০৯-১০ বড়মারীচা দেলোয়ার হোসেন উচ্চ বিদ্যালয় ভারতের পশ্চিমবঙ্গের কুচবিহার জেলার একটি উচ্চ বিদ্যালয়।  এটি মাথাভাঙ্গা মহকুমার শীতলকুচি ব্লকে অবস্থিত। দেলোয়ার হোসেনের স্মরণে বিদ্যালয়ের নামকরণ করা হয়েছে, যিনি এই বিদ্যালয়ের সহকারী শিক্ষক ছিলেন। বিদ্যালয়ের শিক্ষার মাধ্যম বাংলা এবং এটি একটি মাধ্যমিক বিদ্যালয়।    তথ্যসূত্র    বহিঃসংযোগ    বিদ্যালয়ের ওয়েবসাইট   বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:কোচবিহার জেলার বিদ্যালয়
বুড়িচং থানা বাংলাদেশের কুমিল্লা জেলার অন্তর্গত বুড়িচং উপজেলার একটি থানা।   প্রতিষ্ঠাকাল  কুমিল্লা সদর (কোতোয়ালী) এর কিছু অংশ ও বর্তমান ব্রাহ্মণবাড়িয়া জেলার কিছু অংশ নিয়ে ১৯১৬ সালে একটি পুলিশ ফাঁড়ি স্থাপনের মাধ্যমে বুড়িচং থানার গোড়াপত্তন হয়।  ১৯৬৩ সালে ১৫টি ইউনিয়ন নিয়ে বুড়িচং থানা একটি উন্নয়ন সার্কেল-এ রূপান্তরিত হয়। ১৯৭০ সালে এটি একটি পূর্ণাঙ্গ ও স্বতন্ত্র থানা হিসাবে প্রতিষ্ঠা পায়।   প্রশাসনিক এলাকাসমূহ  বুড়িচং উপজেলার ৯টি ইউনিয়নের প্রশাসনিক কার্যক্রম বুড়িচং থানার আওতাধীন।  ইউনিয়নসমূহ:  ১নং রাজাপুর  ২নং বাকশীমূল  ৩নং বুড়িচং সদর  ৪নং ষোলনল  ৫নং পীরযাত্রাপুর  ৬নং ময়নামতি  ৭নং মোকাম  ৮নং ভারেল্লা  ৯নং ভারেল্লা দক্ষিণ   আরও দেখুন   বুড়িচং উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:বুড়িচং উপজেলা
হিজড়া বলতে যা যা বোঝানো যেতে পারে:  জন্মগতভাবে লৈঙ্গিক ত্রুটি রয়েছে যাদের, যার কারণে তাদেরকে প্রথমেই নারী বা পুরুষ বলে চিহ্নিত করা যায় না, স্বাস্থ্য বিজ্ঞানের সহায়তায় সর্বাধিক নিকটবর্তী লিঙ্গবৈশিষ্ট দ্বারা নির্দিষ্ট করা হয়।   হিজড়া বা তৃতীয় লিঙ্গ -দক্ষিণ এশিয়ার -নারী ও পুরুষ ব্যতিরেকে সকল লিঙ্গের পৃথক একক শ্রেণিবিভাগ।  আরও দেখুন  আন্তঃলিঙ্গ - জন্মগতভাবে দৈহিক বা জিনগত পুরুষ ও নারীর মধ্যবর্তী কোন অবস্থানের ব্যক্তিবর্গ।  খোজা - শুক্রাশয় অপসারণকৃত নপুংসক পুরুষ।
ডান|থাম্ব|250x250পিক্সেল|রোমের হোলি সি এবং মাল্টার সার্বভৌম সামরিক ভূখন্ডে স্প্যানিশ দূতাবাস ডান|থাম্ব|250x250পিক্সেল|ফিনল্যান্ডের হেলসিঙ্কিতে মার্কিন যুক্তরাষ্ট্রের দূতাবাস ডান|থাম্ব|250x250পিক্সেল|মার্কিন যুক্তরাষ্ট্রে নরওয়ের দূতাবাস, ওয়াশিংটন ডিসি থাম্ব|250x250পিক্সেল|এক জায়গায় একাধিক দূতাবাস: ডেনমার্ক, ফিনল্যান্ড, আইসল্যান্ড, নরওয়ে এবং সুইডেনের দূতাবাসগুলি জার্মানির বার্লিনে একটি যৌথ প্রাঙ্গণে ৷ একটি কূটনৈতিক মিশন বা বিদেশী মিশন হল একটি রাষ্ট্রে আনুষ্ঠানিকভাবে অপর কোনো রাষ্ট্র বা সংস্থার প্রতিনিধিত্বকারী দল। এ দল সাধারণত একটি রাষ্ট্রে বিদেশি কূটনৈতিক হিসেবে কাজ করে।  সাধারণত, এ শব্দগুচ্ছটি সাধারণত একটি দূতাবাসকে বোঝায়। দূতাবাস হলো অন্য দেশে একটি দেশের কূটনৈতিক প্রতিনিধিদের প্রধান কার্যালয়।  এছাড়া এর দ্বারা কনস্যুলেটকেও বোঝানো যেতে পারে। কনস্যুলেট হল একটি ছোট কূটনৈতিক মিশন যেগুলি সাধারণত গ্রহীতা রাষ্ট্রের প্রধান শহরগুলিতে অবস্থিত হয়ে থাকে। যে দেশে এটি অবস্থিত সেখানে একটি কূটনৈতিক মিশন হওয়ার পাশাপাশি, সেখানে এক বা একাধিক দূতাবাস অথবা অন্য দেশে একটি অনাবাসিক স্থায়ী মিশনও হতে পারে। Tom Nierop, Systems and Regions in Global Politics (Wiley, John and Sons 1994 ), p. 67."The Russian Federation has diplomatic relations with a total of 187 countries, but some of them – mainly for financial reasons – maintain non-resident embassies in other countries", International Affairs, issues 4–6 (Znanye Pub. House, 2006), p. 78"Of Chile's 109 foreign diplomatic missions in 1988, no fewer than 31 were on a non-residential basis, while 17 of the 63 missions in Santiago were non-resident" (Deon Geldenhuys, Isolated States: A Comparative Analysis (University of Cambridge 1990 ), p. 158)."America's diplomatic mission to (Saudi Arabia) was changed from non-resident to permanent Minister in Jeddah" (Fahad M. Al-Nafjan, The Origins of Saudi-American Relations, page not numbered).   তথ্যসূত্র   বিষয়শ্রেণী:কূটনীতি বিষয়শ্রেণী:দ্বিপাক্ষিক সম্পর্ক বিষয়শ্রেণী:রাজনীতি বিষয়শ্রেণী:কূটনৈতিক মিশন
কালিম সানা (জন্ম ১ জানুয়ারি ১৯৯৪, পাকিস্তান) হলেন একজন পাকিস্তান বংশোদ্ভুত ক্রিকেটার, যিনি কানাডা জাতীয় ক্রিকেট দলের হয়ে ফাস্ট বোলার হিসেবে খেলেন।  ক্যারিয়ার  কালিম সানা তার ক্রিকেট যাত্রা শুরু করেন পাকিস্তানের অনূর্ধ্ব-১৯ দলে খেলেই। ৯ জানুয়ারি ২০০৯-এ তিনি পাকিস্তান কাস্টমস দলের হয়ে ফার্স্ট ক্লাস ক্রিকেটে অভিষেক করেন, যা ২০০৮–০৯ সালের কোয়েড-ই-আজম ট্রফি এর অংশ ছিল। ১২ মার্চ ২০১২-এ তিনি রাওয়ালপিন্দি রামস দলের হয়ে লিস্ট এ ক্রিকেটে অভিষেক করেন, যা ২০১১–১২ সালের ন্যাশনাল ওয়ান ডে চ্যাম্পিয়নশিপের অংশ ছিল।  অক্টোবর ২০২১-এ তাকে কানাডার টুয়েন্টি ২০ আন্তর্জাতিক দলে ডাক দেওয়া হয় এবং তিনি ২০২১ আইসিসি মেনস টি২০ ওয়ার্ল্ড কাপ অ্যামেরিকাস কোয়ালিফায়ার টুর্নামেন্টে অংশগ্রহণ করেন। ফেব্রুয়ারি ২০২২-এ তাকে ২০২২ আইসিসি পুরুষ টি২০ বিশ্বকাপ টুর্নামেন্টের জন্য কানাডার দলে অন্তর্ভুক্ত করা হয়। ১৮ ফেব্রুয়ারি ২০২২-এ তিনি ফিলিপাইন্সের বিপক্ষে T20I-তে অভিষেক করেন।  মার্চ ২০২৩-এ তাকে 2023 ক্রিকেট বিশ্বকাপ কোয়ালিফায়ার প্লে-অফ এর জন্য কানাডার দলে অন্তর্ভুক্ত করা হয়। ২৭ মার্চ ২০২৩-এ তিনি জার্সির বিপক্ষে ODI-তে অভিষেক করেন।  মে ২০২৪-এ তাকে ২০২৪ আইসিসি পুরুষ টি২০ বিশ্বকাপ টুর্নামেন্টের জন্য কানাডার দলে অন্তর্ভুক্ত করা হয়।  এপ্রিল ২০২৫-এ তাকে ২০২৫ নর্থ আমেরিকান কাপ (কেম্যান দ্বীপপুঞ্জে অনুষ্ঠিত) টুর্নামেন্টের জন্য কানাডার দলে অন্তর্ভুক্ত করা হয়। তিনি টুর্নামেন্টে কানাডার হয়ে সর্বাধিক উইকেট নেন। মে ২০২৫-এ তাকে ২০২৫ যুক্তরাষ্ট্র ট্রি-নেশন সিরিজ এর জন্য দলে অন্তর্ভুক্ত করা হয়।  তথ্যসূত্র  বাহ্যিক লিঙ্ক